CELEX: 32015D1143
Language: sl
Date: 2015-07-13 00:00:00
Title: Izvedbeni sklep Komisije (EU) 2015/1143 z dne 13. julija 2015 o omejeni objavi sklica na standard EN 60335-2-15:2002 o posebnih zahtevah za aparate za gretje tekočin v skladu z Direktivo 2006/95/ES Evropskega parlamenta in Sveta v Uradnem listu Evropske unije in v okviru nacionalnih postopkov (Besedilo velja za EGP)

14.7.2015   
            
            
               SL
            
            
               Uradni list Evropske unije
            
            
               L 185/23
            
         IZVEDBENI SKLEP KOMISIJE (EU) 2015/1143
   z dne 13. julija 2015
   o omejeni objavi sklica na standard EN 60335-2-15:2002 o posebnih zahtevah za aparate za gretje tekočin v skladu z Direktivo 2006/95/ES Evropskega parlamenta in Sveta v Uradnem listu Evropske unije in v okviru nacionalnih postopkov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/95/ES Evropskega parlamenta in Sveta z dne 12. decembra 2006 o uskladitvi zakonodaje držav članic v zvezi z električno opremo, konstruirano za uporabo znotraj določenih napetostnih mej (1), ter zlasti drugega in tretjega odstavka člena 5 Uredbe,
   ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (2), ter zlasti člena 11(1)(b) Uredbe,
   ob upoštevanju mnenja delovne skupine za direktivo o nizki napetosti,
   ob upoštevanju naslednjega:
   
               (1)
            
            
               Kadar nacionalni standard, s katerim se prenaša harmonizirani standard, na katerega sklic je bil objavljen v Uradnem listu Evropske unije in v okviru nacionalnih postopkov, zajema enega ali več elementov varnostnih ciljev iz Priloge I k Direktivi 2006/95/ES, se domneva, da električna oprema, konstruirana za uporabo znotraj določenih napetostnih mej in izdelana v skladu s tem standardom, izpolnjuje zadevne varnostne cilje.
            
         
               (2)
            
            
               Ciper je septembra 2014 vložil uraden ugovor v zvezi s standardom EN 60335-2-15:2002, kakor je bil nazadnje spremenjen z A11:2012, „Varnost gospodinjskih in podobnih električnih aparatov – 2-15. del: Posebne zahteve za aparate za gretje tekočin“.
            
         
               (3)
            
            
               V uradnem ugovoru Cipra je navedeno, da standard EN 60335-2-15:2002, kakor je bil nazadnje spremenjen z A11:2012, ne vsebuje posebnih določb o aparatih za pripravo kave ali aparatih za splošno rabo, ki so namenjeni za pripravo določenih vrst kave ali gretje določenih tekočin (npr. mleka) oziroma se po izkušnjah za to uporabljajo. Ta električni aparat je sestavljen iz odprte posode z zaprtim grelnim elementom na dnu in ročajem. Ko je posoda postavljena na električni podstavek, se grelni element oskrbuje z energijo prek okroglega priključka z vtičem in vtičnico, podobnega tistemu iz običajnih kuhalnikov. Pred zavretjem zmleta kava v posodi začne kipeti in zaradi toplote, shranjene v aparatu, vroča kava prekipi, četudi je postopek kasneje prekinjen oziroma je naprava dvignjena s podstavka. Mleko se pri segrevanju obnaša podobno. Ko zaradi tega vrela tekočina pride v stik s kožo uporabnikov ali otrok poleg njih, obstaja tveganje za resne opekline in za standard kot tak ne velja domneva o skladnosti z Direktivo 2006/95/ES.
            
         
               (4)
            
            
               Po preučitvi standarda EN 60335-2-15:2002, kakor je bil nazadnje spremenjen z A11:2012, je Komisija skupaj s predstavniki delovne skupine za direktivo o nizki napetosti ugotovila, da standard ne izpolnjuje varnostnih ciljev iz točke 1(d) Priloge I k Direktivi 2006/95/ES v povezavi s točko 2(b) navedene priloge.
            
         
               (5)
            
            
               Ob upoštevanju varnostnih vidikov, ki jih je treba izboljšati, in do ustrezne revizije standarda, bi moralo objavo sklica na standard EN 60335-2-15:2002, kakor je bil nazadnje spremenjen z A11:2012, v Uradnem listu Evropske unije in v okviru nacionalnih postopkov spremljati ustrezno opozorilo.
            
         
               (6)
            
            
               Ukrepi iz tega sklepa so v skladu z mnenjem odbora, ustanovljenega s členom 22 Uredbe (EU) št. 1025/2012 –
            
         SPREJEL NASLEDNJI SKLEP:
   Člen 1
   Sklic na standard EN 60335-2-15:2002, kakor je bil nazadnje spremenjen z A11:2012, „Varnost gospodinjskih in podobnih električnih aparatov – 2-15. del: Posebne zahteve za aparate za gretje tekočin“, se objavi v Uradnem listu Evropske unije in v okviru nacionalnih postopkov z omejitvijo iz Priloge.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 13. julija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 374, 27.12.2006, str. 10.
   
      (2)  UL L 316, 14.11.2012, str. 12.
   
      PRILOGA
      
         Objava naslovov evropskega harmoniziranega standarda EN 60335-2-15:2002 in sklicev nanj v skladu z Direktivo 2006/95/ES
      
      
                  ESO (1)
                  
               
               
                  Sklic na harmonizirani standard in njegov naslov
                  (in referenčni dokument)
               
               
                  Sklic na nadomeščeni standard
               
               
                  Datum, ko preneha veljati domneva o skladnosti nadomeščenega standarda
               
            
                  Opomba 1
               
            
                  Cenelec
               
               
                  EN 60335-2-15:2002
                  Varnost gospodinjskih in podobnih električnih aparatov – 2-15. del: Posebne zahteve za aparate za gretje tekočin
                  IEC 60335-2-15:2002
               
               
                  EN 60335-2-15:1996
                  + A1:1999
                  + A2:2000
               
               
                  Prenehanje veljavnosti
                  (1.7.2007)
               
            
                  Opomba 2.1
               
            
                  EN 60335-2-15:2002/A1:2005
                  IEC 60335-2-15:2002/A1:2005
               
               
                  Opomba 3
               
               
                  Prenehanje veljavnosti
                  (1.9.2008)
               
            
                  EN 60335-2-15:2002/A2:2008
                  IEC 60335-2-15:2002/A2:2008
               
               
                  Opomba 3
               
               
                  Prenehanje veljavnosti
                  (1.8.2013)
               
            
                  EN 60335-2-15:2002/A11:2012
               
               
                  Opomba 3
               
               
                  23.1.2015
               
            
                  EN 60335-2-15:2002/A11:2012/AC:2013
               
               
                   
               
               
                   
               
            
                  EN 60335-2-15:2002/AC:2006
               
               
                   
               
               
                   
               
            
                  Omejitev: Uporaba te objave ne ustvarja domneve o skladnosti z varnostnimi cilji iz točke 1(d) Priloge I k Direktivi 2006/95/ES v povezavi s točko 2(b) navedene priloge, zlasti v zvezi z nevarnostmi, ki izhajajo iz prekipevanja vroče kave ali vročih tekočin pri aparatih, ki so namenjeni za pripravo določenih vrst kave ali gretje določenih tekočin (npr. mleka), ki se med tema postopkoma širijo, oziroma se po izkušnjah za to uporabljajo.
               
            
            
         (1)  ESO: Evropska organizacija za standardizacijo:
      Cenelec: Avenue Marnix 17, 1000 Brussels, Belgija; tel. +32 25196871; faks +32 25196919 (http://www.cenelec.eu).
      Opomba 1: Običajno bo datum, ko preneha veljati domneva o skladnosti, datum preklica, ki ga določi Evropska organizacija za standardizacijo, vendar je treba uporabnike teh standardov opozoriti na dejstvo, da je v nekaterih izjemnih primerih to lahko drugače.
      Opomba 2.1: Področje uporabe novega (ali spremenjenega) standarda ostaja enako kot pri nadomeščenem standardu. Na določeni datum za nadomeščeni standard preneha veljati domneva o skladnosti z bistvenimi ali drugimi zahtevami iz zadevne zakonodaje Unije.
      Opomba 3: V primeru sprememb je referenčni standard EN CCCCC:YYYY, njegove morebitne predhodne spremembe in nova, citirana sprememba. Nadomeščeni standard zato sestoji iz EN CCCCC:YYYY in njegovih morebitnih predhodnih sprememb, vendar brez nove, citirane spremembe. Na določeni datum za nadomeščeni standard preneha veljati domneva o skladnosti z bistvenimi ali drugimi zahtevami iz zadevne zakonodaje Unije.